Mi nexdem tazut ɣef yiɣefmiḍiyin n yiselmaden yessaqdacen tutlayin nniḍen deg uselmed n tmaziɣt nufa-d yella-d usekcem n tutlayin nniḍen aladɣa tutlayt tafransist i yettusemrasen deg temnaḍin n Leqbayel (tuddar: 60%), ma din temnaḍt n waɛraben werǧin ssemrasen tafransist (0%) aya ahat imi inelmaden ttmalen ugar ɣer taɛrabt mgal tafransist, drus i tt-ifehmen. Am wakken yettili-d usekcem n tutlayt taɛrabt di temnaḍin kan n waɛraben( tamdint: 100%), ma di temnaḍin n Leqbayel ulac asemres maḍi, ayen i d-yegran seg yiɣefmiḍiyin n usekcem ad aɣ-d-yefk 40% n usmres n tmaziɣt.